lv ca es zh es lv en fi lv lv fr lv fr lv lv lv lv lv lv lv lv lv lv lv sl lv lv lv en lv lv lv lv lv lv lv lv lv lv lv lv lv lv lv lv lv lv lv lv lv nl lv en es en en ceb ru en war en en lv eo uk lv en en lv lv lv en lv lv lv fr lv en vi lv lv lv lv
Nomaksā nodokli tiešsaistē | Rīgas domes Pašvaldības ieņēmumu pārvalde
Izziņas par nekustamā īpašuma nodokļa nomaksu
Apmeklējuma pieteikšana pie Pārvaldes priekšnieka
Tiešsaistē nekustamā īpašuma nodokļa apmaksu var veikt portālos:
Detalizētāk par portālu www.eriga.lv
Rīgas valstspilsētas pašvaldības pakalpojumu portāla www.eriga.lv sadaļā “Nekustamā īpašuma nodoklis” Jums ir iespēja:
– aplūkot savu nekustamo īpašumu sastāvu un izvietojumu;
– uzzināt nekustamā īpašuma nodokļa konta aktuālo stāvokli un veiktos maksājumus;
– aplūkot Jums nosūtītos elektroniskos dokumentus;
– pieteikties elektroniskai korespondences un atgādinājumu par apmaksas termiņa tuvošanos saņemšanai;
– pieteikt drošības paroli saziņai ar Pašvaldības ieņēmumu pārvaldi pa tālruni;
– tiešsaistē apmaksāt nekustamā īpašuma nodokli.
Video materiāls par e-pakalpojumu
Informācija par NĪN apmaksu ar bankas norēķinu kartēm vai skaidro naudu
Ar bankas norēķinu kartēm (MasterCard un VISA) nekustamā īpašuma nodokļa apmaksu var veikt:
RD Pašvaldības ieņēmumu pārvaldē, Terēzes ielā 5. Pakalpojums bez komisijas maksas (iepriekšējo pierakstu var veikt pa tālruni 80000850);
RD Apkaimju iedzīvotāju centros, Rīgā, Brīvības ielā 49/53, Daugavpils ielā 31, Eduarda Smiļģa ielā 46, Ieriķu ielā 43A vai Gobas ielā 6A. Pakalpojums bez komisijas maksas (iepriekšējo pierakstu var veikt pa tālruni 80000800).
Ar skaidro naudu vai bankas norēķinu kartēm nekustamā īpašuma nodokļa apmaksu var veikt:
SIA “MAXIMA Latvija” veikalu kasēs  ar bankas norēķinu kartēm vai skaidras naudas veidā. Pakalpojumam tiek piemērota pakalpojuma sniedzēja noteiktā komisijas maksa *;
VAS “Latvijas Pasts” nodaļās vai banku filiālēs. Pakalpojumam tiek piemērota komisijas maksa.
*  Lai veiktu NĪN apmaksu SIA “MAXIMA Latvija” kasierim jāuzrāda NĪN maksāšanas paziņojums, kurā iestrādāts svītrkods. Vēršam uzmanību, ka maksājumu summa, kas iekodēta svītrkodā ir vienāda ar maksājumu kopsummu, kas norādīta maksāšanas paziņojumā. Ja klients vēlas apmaksāt daļu no kopsummas, tad pirms maksājuma veikšanas jāinformē kasieri par maksājamās summas apmēru. Maksājumi netiek pieņemti, ja maksāšanas paziņojumā norādītā summa pārsniedz 1000 EUR un ja maksāšanas paziņojuma svītrkods vai tā atšifrējums ir bojāts un nav skaidri salasāms.
Saskaņā ar likuma “Par nodokļiem un nodevām” 23.¹ panta piekto daļu nekustamā īpašuma nodokļa maksājumu atzīst par saņemtu pašvaldības budžetā dienā, kad pašvaldības budžets ir saņēmis attiecīgi tam piekritīgo nodokļa maksājumu.
! Vēršam uzmanību, ka ne visi maksājumu pakalpojumu sniedzēji nodrošina iemaksātās nekustamā īpašuma nodokļa summas ieskaitīšanu pašvaldības kontā tajā pašā dienā, kad veikts maksājums.
Banku rekvizīti nekustamā īpašuma nodokļa ieskaitīšanai Rīgas valstspilsētas pašvaldības budžetā
Maksājuma mērķī obligāti jānorāda nodokļa maksātāja numurs.
Neskaidrību gadījumā zvaniet 80000850
uz bezmaksas informatīvo tālruni
Šīs mājaslapas pārzinis ir Rīgas pilsētas pašvaldība (RD Pašvaldības ieņēmumu pārvalde, adrese: Terēzes iela 5, Rīga, LV-1012, tālrunis: 80000850, elektroniskā pasta adrese: pip@riga.lv). Lietojot šo mājaslapu, Jums ir iespēja pieņemt mājaslapas sīkdatņu izveidošanu un iespēja attiekties no mājaslapas sīkdatņu izveidošanas. Jums jāņem vērā, ja atspējosiet noteikti nepieciešamās sīkdatnes (ja vien Jūsu pārlūkprogramma nav iestatīta nepieņemt sīkdatnes), tīmekļa vietne nevarēs darboties pilnvērtīgi. Papildus informācija par mājaslapas veidotajām sīkdatnēm apskatāma šeit. Sīkdatnes šajā mājaslapā var viegli akceptēt vai noraidīt, izvēloties vienu no pogām.